Αρμενικά υψίπεδα

Τα αρμενικά υψίπεδα είναι οροπέδιο στο βόρειο τμήμα της Δυτικής Ασίας. Στα δυτικά βρίσκεται το οροπέδιο της Μικράς Ασίας, το οποίο ανυψώνεται από τις πεδιάδες στις ακτές του Αιγαίου και εκτείνεται μέχρι ανατολικά της Καππαδοκίας. Στα νοτιοανατολικά βρίσκεται το ιρανικό υψίπεδο, το οποίο βρίσκεται σε υψόμετρο 1.500 με 600 μέτρα.Hewsen, Robert H. "The Geography of Armenia" in The Armenian People From Ancient to Modern Times Volume I: The Dynastic Periods: From Antiquity to the Fourteenth Century. Richard G. Hovannisian (ed.) New York: St. Martin's Press, 1997, pp. 1-17 Ο Καύκασος εκτείνεται προς τα βορειοανατολικά και προς τα νότο βρίσκεται η άνω Μεσοποταμία. Το οροπέδιο χωρίζεται σε δυτική και ανατολική περιοχή, που ορίζεται από την κοιλάδα του Αραράτ, όπου βρίσκεται το όρος Αραράτ. Η Δυτική Αρμενία αναφέρεται σήμερα ως Περιοχή Ανατολικής Ανατολίας. Από την άλλη πλευρά, η Ανατολική Αρμενία ως Μικρός Καύκασος και ιστορικά ως Αντι-Καύκασος, που σημαίνει «αντίθετος με τον Καύκασο».

Κατά την εποχή του σιδήρου η περιοχή ήταν γνωστή ως Ουραρτού, ενώ κατά την αρχαιότητα ως Μεγάλη Αρμενία, η οποία περιοχή έχει κεντρικό ρόλο στην ιστορία των Αρμενίων και είναι μια από τις τέσσερις περιοχές που σχετίζονται με τους Αρμένιους. Οι άλλες είναι η Μικρή Αρμενία, η Κιλικία και η Κομμαγηνή. Η περιοχή κατοικήθηκε επίσης κατά την αρχαιότητα από μειονότητες όπως οι Ασσύριοι, οι Γεωργιανοί, οι Έλληνες, οι Εβραίοι και οι Ιρανοί. Κατά τη διάρκεια του Μεσαίωνα, Άραβες και ιδιαίτερα Τουρκομάνοι και Κούρδοι εγκαταστάθηκαν σε μεγάλο αριθμό στα αρμενικά υψίπεδα. Η χριστιανική κοινότητα στη δυτική πλευρά της περιοχής εξολοθρεύτηκε κατά τη διάρκεια της Γενοκτονίας των Αρμενίων (1915-1917), που οργανώθηκε και διαπράχθηκε από τους Νεότουρκους στα πλαίσια της τουρκοποίησης. Σήμερα, η ανατολική πλευρά κατοικείται κυρίως από Αρμένιους, Αζέρους και Γεωργιανούς, ενώ η δυτική πλευρά κατοικείται κυρίως από Αρμένιους (συμπεριλαμβανομένων των Κρυπτοαρμενίων και των Χεμσίν), Ασσύριους, Κούρδους, Τούρκους και Αζέρους.

Τα υψίπεδα έχουν συνολικά έκταση 400.000 τετραγωνικά χιλιόμετρα και καλύπτουν τμήμα της ανατολικής Τουρκίας, ολόκληρη την Αρμενία, τη νότια Γεωργία, το δυτικό Αζερμπαϊτζάν και το βορειοδυτικό Ιράν."Armenian Highland." Encyclopædia Britannica. 2007. Encyclopædia Γεωλογικά πρόσφατη ηφαιστειακή δραστηριότηταVolcanoes, their structure and significance Thomas George Bonney - 1912 - Page 243 έχει οδηγήσει στην δημιουργία ηφαιστειακών οικοδομημάτων, όπως το όρος Αραράτ, το οποίο με ύψος 5.137 μέτρα είναι το ψηλότερο βουνό στα υψίπεδα, ενώ τα μασίφ και οι τεκτονικές κινήσεις έχουν οδηγήσει το σχηματισμό τριων μεγάλων λιμνών, τις Βαν, Ουρμία και Σεβάν.Emerald Network Pilot Project in Armenia, Συμβούλιο της Ευρώπης. Η ηφαιστειακή δραστηριότητα είναι απότοκος της σύγκρουσης της αραβικής τεκτονικής πλάκας με την Ευρασιατική στο πρώιμο Μειόκαινο, με αποτέλεσμα πέρα από την έντονη ηφαιστειακή δραστηριότητα, την ανύψωση και την ορογένεση. Η περιοχή χαρακτηρίζεται από κατακερματισμένα ηφαιστειακά τόξα και τμήματα ηπειρωτικού και ωκεάνιου φλοιού.

 Παραπομπές 


Κατηγορία:Οροπέδια της Ασίας
Κατηγορία:Γεωγραφία της Αρμενίας
Κατηγορία:Γεωγραφία της Τουρκίας